《黄岩王玫伯同年后雕草堂落成寄诗索和次韵答之 其四》
清代·黄绍弟

年来儒效厌迂疏，寂寞兰陵讲学庐。归去聊营陶令宅，写成应有郑君书。

海滨孤愤消精卫，世上危机避寄居。衮衮诸公台省满，华堂意味近何如。

作者简介：黄绍弟，字叔颂，号缦庵，瑞安人。光绪庚寅进士，改庶吉士，授编修。历官湖北候补道。有《缦庵遗稿》。